CELEX: 32016D1915
Language: fi
Date: 2016-10-27 00:00:00
Title: Komission päätös (EU) 2016/1915, annettu 27 päivänä lokakuuta 2016, alakohtaisesta maatalouslainsäädännöstä johtuvien tiettyjen menojen maksamisesta euroina Yhdistyneessä kuningaskunnassa annetun päätöksen (EU) 2015/2300 muuttamisesta (tiedoksiannettu numerolla C(2016) 6807)

1.11.2016   
            
            
               FI
            
            
               Euroopan unionin virallinen lehti
            
            
               L 296/13
            
         KOMISSION PÄÄTÖS (EU) 2016/1915,
   annettu 27 päivänä lokakuuta 2016,
   alakohtaisesta maatalouslainsäädännöstä johtuvien tiettyjen menojen maksamisesta euroina Yhdistyneessä kuningaskunnassa annetun päätöksen (EU) 2015/2300 muuttamisesta
   
      
         (tiedoksiannettu numerolla C(2016) 6807)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 108 artiklan,
   sekä katsoo seuraavaa:
   
               (1)
            
            
               Asetuksen (EU) N:o 1306/2013 108 artiklassa edellytetään, että jos jäsenvaltio, joka ei ole ottanut euroa käyttöön, päättää maksaa alakohtaisesta maatalouslainsäädännöstä johtuvat menot euroina eikä omana kansallisena valuuttanaan, jäsenvaltion on toteutettava tarvittavat toimenpiteet sen varmistamiseksi, ettei euron käyttö ole järjestelmällisesti edullisempaa kuin kansallisen valuutan käyttö.
            
         
               (2)
            
            
               Alakohtaisesta maatalouslainsäädännöstä johtuvien tiettyjen menojen maksamisesta euroina Yhdistyneessä kuningaskunnassa annetulla komission päätöksellä (EU) 2015/2300 (2) hyväksyttiin tällaiset Yhdistyneen kuningaskunnan ilmoittamat toimenpiteet.
            
         
               (3)
            
            
               Yhdistynyt kuningaskunta ilmoitti 25 päivänä elokuuta 2016 komissiolle aikeestaan lisätä näitä toimenpiteitä ja sisällyttää niihin tukijärjestelmät, joista myönnetään tukea maidontuotannon vähentämiseksi sekä poikkeuksellista mukautustukea maidontuottajille ja muiden kotieläintuotantoalojen viljelijöille.
            
         
               (4)
            
            
               Kyseisen ilmoituksen mukaan aiemmalla päätöksellä (EU) 2015/2300 hyväksyttyjä toimenpiteitä sen varmistamiseksi, ettei euron käyttö ole järjestelmällisesti edullisempaa kuin kansallisen valuutan käyttö, olisi sovellettava myös näihin tukijärjestelmiin. Päätöstä (EU) 2015/2300 olisi muutettava tällä päätöksellä,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen (EU) 2015/2300 liitteessä olevan taulukon loppuun seuraavat kaksi riviä:
   
      
                  ”Tuki maidontuotannon vähentämiseksi
               
               
                  Delegoitu asetus (EU) 2016/1612
               
            
                  Poikkeuksellinen mukautustuki maidontuottajille ja muiden kotieläintuotantoalojen viljelijöille
               
               
                  Delegoitu asetus (EU) 2016/1613”
               
            
   2 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 27 päivänä lokakuuta 2016.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 549.
   
      (2)  Komission päätös (EU) 2015/2300, annettu 8 päivänä joulukuuta 2015, alakohtaisesta maatalouslainsäädännöstä johtuvien tiettyjen menojen maksamisesta euroina Yhdistyneessä kuningaskunnassa (EUVL L 324, 10.12.2015, s. 35).